pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงปราก  มอบอาหารไทยให้กับบุคลากรทางการแพทย์ เจ้าหน้าที่ และอาสาสมัครชาวเช็ก [กระทรวงการต่างประเทศ]
วันศุกร์ที่ 8 พฤษภาคม 2563
สถานเอกอัครราชทูต ณ กรุงปราก  มอบอาหารไทยให้กับบุคลากรทางการแพทย์ เจ้าหน้าที่ และอาสาสมัครชาวเช็ก [กระทรวงการต่างประเทศ]
สถานเอกอัครราชทูต ณ กรุงปราก ร่วมกับสํานักงานการท่องเที่ยวแห่งประเทศไทย สํานักงานกรุงปราก มอบอาหารไทยให้กับบุคลากรทางการแพทย์ เจ้าหน้าที่ และอาสาสมัครชาวเช็กที่ปฏิบัติภารกิจเพื่อป้องกันการแพร่ระบาดของ COVID-19
เมื่อวันที่ 29 เมษายน 2563 นางอุรีรัชต์ เจริญโต เอกอัครราชทูต ณ กรุงปราก และนางสาววัจนันท์ ศิลปวรณ์วิวัฒน์ ผู้อํานวยการการท่องเที่ยวแห่งประเทศไทย สํานักงานกรุงปราก พร้อมด้วยนาย Petr Hejma นายกเทศมนตรี เขต 1 กรุงปราก นาย Libor Votruba ประธานคณะกรรมการเช็ก-ไทย ฝ่ายต่างประเทศ หอการค้าเช็ก และสวนพักผ่อน Zlute Lazne กรุงปราก ร่วมกันปรุงอาหารไทยเพื่อนําไปมอบให้กับเจ้าหน้าที่ดับเพลิงประจําเขต 1 กรุงปราก บุคลากรทางการแพทย์ของโรงพยาบาล Fratisku ซึ่งเป็นโรงพยาบาลในเขต 1 กรุงปรากที่ให้การรักษาผู้ติดเชื้อไวรัส COVID-19 เจ้าหน้าที่ประจําบ้านพักคนชราและอาสาสมัครชาวเช็กในเขต 1 กรุงปราก เพื่อเป็นการแสดงความขอบคุณและสนับสนุนการปฏิบัติงานในการควบคุมและป้องกันการแพร่ระบาดของ COVID-19 ในกรุงปรากมาอย่างต่อเนื่อง
On 29 April 2020 H.E. Mrs. Ureerat Chareontoh, Ambassador of the Kingdom of Thailand to the Czech Republic, Miss Wajanan Silpawornwiwat, Director of Tourism Authority of Thailand, Prague, Mr. Petr Hejma, Mayor of Prague 1 and Mr. Libor Votruba, Chairman of the Board of Czech-Thai Committee, Foreign Section, Czech Chamber of Commerce and Zlute Lazne, cooked Thai food for firemen in Prague 1, staff of Frantisku Municipal Hospital, working in the special COVID-19 ward, staff of elderly homes and volunteers in Prague 1. The Embassy’s contribution and support, although in a small way, reflects our thanks and strong commitment to join hands with Prague, and the Czech Republic, in fighting against COVID-19.
รัฐบาลไทย-ข่าวทำเนียบรัฐบาล-รัฐบาลเตรียมจัดทำสัญญาเช่าที่ราชพัสดุให้ประชาชนมีที่อยู่อาศัย
วันพฤหัสบดีที่ 28 พฤศจิกายน 2562
รัฐบาลเตรียมจัดทําสัญญาเช่าที่ราชพัสดุให้ประชาชนมีที่อยู่อาศัย
วันพฤหัสบดีที่ 28 พฤศจิกายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมจัดทําสัญญาเช่าที่ราชพัสดุให้ประชาชนได้มีสิทธิเช่าที่ดินเพื่ออยู่อาศัย ตามโครงการธนารักษ์ประชารัฐ โดยผู้เช่าสามารถนําสัญญาเช่าไปใช้ประกอบการกู้เงินมาลงทุนปลูกบ้าน หรือทําการเกษตรได้ โดยจะคิดค่าเช่าในอัตราต่ํา เริ่มต้นที่ตารางวาละ 0.25 บาทต่อเดือน และค่าเช่าเพื่อการเกษตรเริ่มต้นไร่ละ 200 บาทต่อปี ต่อสัญญาทุก ๆ 3 ปี ตั้งเป้าภายใน 5 ปี จะช่วยแก้ไขปัญหาบุกรุกที่ดินและให้ประชาชนเช่าอย่างถูกกฎหมายมากกว่า 60,000 ราย นอกจากนี้ เตรียมเสนอมาตรการช่วยเหลือผู้ถือบัตรสวัสดิการแห่งรัฐที่เช่าที่ราชพัสดุให้ได้รับการยกเว้นค่าเช่า และช่วยบรรเทาความเดือดร้อนให้แก่ผู้ค้างชําระค่าเช่าที่ราชพัสดุ คาดว่าจะมีความชัดเจนไม่เกินสิ้นปีนี้
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทส. จัดการประชุมการลดปริมาณขยะทะเลในกลุ่มประเทศอาเซียน “ASEAN Conference on Reducing Marine Debris in ASEAN Region”
วันพฤหัสบดีที่ 23 พฤศจิกายน 2560
ทส. จัดการประชุมการลดปริมาณขยะทะเลในกลุ่มประเทศอาเซียน “ASEAN Conference on Reducing Marine Debris in ASEAN Region”
ทส. จัดการประชุมการลดปริมาณขยะทะเลในกลุ่มประเทศอาเซียน “ASEAN Conference on Reducing Marine Debris in ASEAN Region”
กระทรวงทรัพยากรธรรมชาติและสิ่งแวดล้อม โดยกรมทรัพยากรทางทะเลและชายฝั่ง เป็นเจ้าภาพจัดการประชุมระดับอาเซียน เรื่องการลดปริมาณขยะทะเลในกลุ่มประเทศอาเซียน “ASEAN Conference on Reducing Marine Debris in ASEAN Region” เพื่อหาแนวทางและมาตรการร่วมกันในการลดปริมาณขยะลงทะเลในกลุ่มประเทศอาเซียน และเกิดการขับเคลื่อนร่วมกันในกลุ่มประเทศอาเซียน
พลเอก สุรศักดิ์กาญจนรัตน์ รัฐมนตรีว่าการทรัพยากรธรรมชาติและสิ่งแวดล้อม เปิดเผยว่า ขยะทะเล กลายเป็นประเด็นสําคัญระดับโลก ที่องค์การสหประชาชาติกําลังให้ความสําคัญ เพราะได้กําหนดให้การจัดการทรัพยากรทางทะเลเป็น 1 ใน 17 เป้าหมายของวาระการพัฒนาที่ยั่งยืน ทั้งนี้ เนื่องจาก ทะเลทั่วโลกที่เปรียบเสมือนขุมทรัพย์ ที่ต่างคนต่างตักตวงใช้โดยไม่คํานึงผลที่เกิดขึ้น ในระยะยาว กําลังเผชิญกับขยะ ที่ล่องลอยจากแผ่นดินออกสู่ทะเล และจากฝั่งออกสู่ท้องทะเล โดยเฉพาะขยะพลาสติกได้สร้างปัญหามากมาย ขยะพลาสติกขนาดใหญ่ เช่น แห อวน หรือซากสิ่งของ เป็นสาเหตุที่ทําให้สัตว์ทะเลหายากและใกล้สูญพันธุ์ บาดเจ็บหรือเสียชีวิต สร้างความเสียหายต่อระบบนิเวศโดยทําให้แนวปะการังและพื้นท้องทะเลเสื่อมโทรม ทําลายทัศนียภาพของชายหาดส่งผลต่อการประมง และการท่องเที่ยวของหลายประเทศ
พลเอก สุรศักดิ์ กาญจนรัตน์ รมว.ทส. กล่าวอีกว่า การที่ประเทศไทยริเริ่มจัดการประชุม เรื่อง การลดปริมาณขยะทะเลในกลุ่มประเทศอาเซียน เพื่อให้ประเทศอาเชียนได้แลกเปลี่ยนประสบการณ์และร่วมกันกําหนดแนวทางในการจัดการปัญหาขยะทะเล เพื่อเป็นกรอบในการจัดการแก้ไขปัญหาร่วมกันในภูมิภาคอาเชียน เพราะขณะนี้หลายๆ ประเทศได้ให้ความสําคัญกับการจัดการปัญหาขยะทะเล อาทิ จีน เพิ่งจัดการประชุมการจัดการขยะทะเลในเขตเมืองชายฝั่งในภูมิภาคเอเชีย - แปซิฟิก ไปเมื่อช่วงต้นเดือน พ.ย.ที่ผ่านมา ขณะที่อินโดนีเชีย กําลังจัดการประชุมเกี่ยวกับเรื่องขยะทะเล สําหรับประเทศไทย จากการศึกษาเกี่ยวกับปัญหาขยะทะเลพบว่า ร้อยละ 80 ของขยะทะเลมาจากบนบก ส่วนขยะจากกิจกรรมทางทะเล มีเพียงร้อยละ 20 เท่านั้น ดังนั้น การจัดการขยะตั้งแต่ต้นทางจึงเป็นเรื่องที่มีความสําคัญและจําเป็นอย่างยิ่ง
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ข้อบังคับคณะกรรมการบริหารเงินทุนหมุนเวียน เพื่อแก้ไขปัญหาหนี้สินข้าราชการครู
วันพฤหัสบดีที่ 11 ตุลาคม 2561
ราชกิจจานุเบกษา เผยแพร่ข้อบังคับคณะกรรมการบริหารเงินทุนหมุนเวียน เพื่อแก้ไขปัญหาหนี้สินข้าราชการครู
ราชกิจจานุเบกษา เมื่อวันที่ ๑๐ ตุลาคม ๒๕๖๑ เผยแพร่ข้อบังคับคณะกรรมการบริหารเงินทุนหมุนเวียน เพื่อแก้ไขปัญหาหนี้สินข้าราชการครู ว่าด้วยการบริหารเงินทุนหมุนเวียนเพื่อแก้ไขปัญหาหนี้สินข้าราชการครู พ.ศ. ๒๕๖๑
ราชกิจจานุเบกษา เมื่อวันที่ ๑๐ ตุลาคม ๒๕๖๑ เผยแพร่ข้อบังคับคณะกรรมการบริหารเงินทุนหมุนเวียน เพื่อแก้ไขปัญหาหนี้สินข้าราชการครู ว่าด้วยการบริหารเงินทุนหมุนเวียนเพื่อแก้ไขปัญหาหนี้สินข้าราชการครู พ.ศ. ๒๕๖๑
โดยสาระสําคัญคือจากการที่มีการจัดตั้งเงินทุนหมุนเวียนเพื่อแก้ไขปัญหาหนี้สินข้าราชการครู มาตั้งแต่ปี พ.ศ. ๒๕๔๐ ซึ่งมีวัตถุประสงค์เพื่อเป็นทุนหมุนเวียนสําหรับการแก้ไขปัญหาหนี้สินข้าราชการครู ต่อมามีการประกาศใช้พระราชบัญญัติการบริหารทุนหมุนเวียน พ.ศ. ๒๕๕๘ ดังนั้นเพื่อให้การบริหารเงินทุนหมุนเวียน เพื่อแก้ไขปัญหาหนี้สินข้าราชการครูมีประสิทธิภาพยิ่งขึ้น จึงเห็นสมควรกําหนดข้อบังคับเกี่ยวกับการบริหารเงินทุนหมุนเวียนให้สอดคล้องกับพระราชบัญญัติดังกล่าว
ทั้งนี้ ให้มีการจัดตั้งเงินทุนหมุนเวียน ชื่อว่า “เงินทุนหมุนเวียนเพื่อแก้ไขปัญหาหนี้สินข้าราชการครู”อยู่ในสํานักงาน ก.ค.ศ. สํานักงานปลัดกระทรวงศึกษาธิการ มีวัตถุประสงค์เพื่อเป็นทุนหมุนเวียนสําหรับการแก้ไขปัญหาหนี้สินข้าราชการครู โดยมีคณะกรรมการบริหารเงินทุนหมุนเวียน เพื่อแก้ไขปัญหาหนี้สินข้าราชการครู ซึ่งปลัดกระทรวงศึกษาธิการ เป็นประธานกรรมการ ทําหน้าที่บริหารเงินทุนดังกล่าว
ประกาศ ณ วันที่ ๑๑ กันยายน พ.ศ. ๒๕๖๑
การุณ สกุลประดิษฐ์ ปลัดกระทรวงศึกษาธิการ
ประธานคณะกรรมการบริหารเงินทุนหมุนเวียน เพื่อแก้ไขปัญหาหนี้สินข้าราชการครู
อ่านเพิ่มเติมราชกิจจานุเบกษา
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รมว. พม. กำชับ จนท.เร่งช่วยเหลือเด็กชายวัย 7 ขวบ ต้องกลายเป็นเด็กพิการตาบอด หลังถูกเพื่อนใช้ฝักต้นคูณทิ่มดวงตา ที่ จ.ศรีสะเกษ
วันศุกร์ที่ 24 กุมภาพันธ์ 2560
รมว. พม. กําชับ จนท.เร่งช่วยเหลือเด็กชายวัย 7 ขวบ ต้องกลายเป็นเด็กพิการตาบอด หลังถูกเพื่อนใช้ฝักต้นคูณทิ่มดวงตา ที่ จ.ศรีสะเกษ
รมว. พม. กําชับ จนท.เร่งช่วยเหลือเด็กชายวัย 7 ขวบ ต้องกลายเป็นเด็กพิการตาบอด หลังถูกเพื่อนใช้ฝักต้นคูณทิ่มดวงตา ที่ จ.ศรีสะเกษ และหญิงชราวัย 70 ปี ต้องรับภาระเลี้ยงดูหลานสาวที่ป่วยพิการทางสมอง ที่ จ.นครศรีธรรมราช
เมื่อวันนี้ 21 ก.พ. 60 เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 576/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์ กล่าวว่า จากกรณี เด็กชายวัย 7 ขวบ ต้องกลายเป็นเด็กพิการตาบอด เนื่องจากถูกเพื่อนบ้านเป็นเด็กชายวัย 10 ขวบ ใช้ฝักของต้นคูณทิ่มดวงตาได้รับบาดเจ็บสาหัส ซึ่งผู้เป็นแม่ของเด็กชายผู้เคราะห์ร้าย ได้ร้องขอดวงตาเทียมให้ลูก เนื่องจากไปโรงเรียนแล้วถูกเพื่อนล้อว่าตาบอด แต่ผู้ปกครองของเด็กชายผู้ก่อเหตุ ปฏิเสธความรับผิดชอบ ไม่ยอมชดใช้ค่าเสียหาย ที่อําเภออุทุมพรพิสัย จังหวัดศรีสะเกษ นั้น ตนได้กําชับให้พัฒนาสังคมและความมั่นคงของมนุษย์จังหวัดศรีสะเกษ (พมจ.ศรีสะเกษ) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมเด็กชายดังกล่าว เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านเด็กและผู้พิการของกระทรวงการพัฒนาสังคมฯ พร้อมมอบสิ่งของเครื่องใช้ที่จําเป็น รวมทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการเยียวยาฟื้นฟูสภาพจิตใจเด็กชายดังกล่าว และแนะนําให้คําปรึกษาแก่เด็กและครอบครัว เพื่อให้เด็กสามารถใช้ชีวิตประจําวันในสังคมได้อย่างปกติ นอกจากนี้ ทางทีม พม. ในพื้นที่จะติดตามการให้ความช่วยเหลือเป็นระยะอย่างต่อเนื่องต่อไป
พลตํารวจเอก อดุลย์ กล่าวเพิ่มเติมว่า จากกรณี หญิงชราวัย 70 ปี ต้องรับภาระเพียงลําพังเลี้ยงดูหลานสาววัย 14 ปี ป่วยพิการทางสมอง ไม่ชอบสวมใส่เสื้อผ้า จึงต้องขังไว้ในบ้านตลอดเวลา และไม่สามารถช่วยเหลือตัวเองได้ ครอบครัวมีฐานะยากจน ไม่มีเงินค่ารักษาพยาบาล ด้านพ่อ-แม่ของเด็กหญิงแยกทางกันไปมีครอบครัวใหม่ ที่อําเภอทุ่งสง จังหวัดนครศรีธรรมราช นั้น ตนได้กําชับให้พัฒนาสังคมและความมั่นคงของมนุษย์จังหวัดนครศรีธรรมราช (พมจ.นครศรีธรรมราช) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ ลงพื้นที่เยี่ยมครอบครัวดังกล่าว เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจของกระทรวงการพัฒนาสังคมฯ พร้อมมอบสิ่งของเครื่องใช้ที่จําเป็น รวมทั้งประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลด้านการส่งเสริมสวัสดิการสังคมที่เหมาะสม เพื่อพัฒนาคุณภาพชีวิตที่ดีในระยะยาว อาทิ การตรวจร่างกายและรักษาพยาบาลผู้ป่วย และผู้สูงอายุ และการให้บริการสวัสดิการสังคมตามสิทธิต่าง ๆ ตามกฎหมาย เป็นต้น นอกจากนี้ ทางทีม พม. ในพื้นที่จะติดตามการให้ความช่วยเหลือเป็นระยะอย่างต่อเนื่องต่อไป
รัฐบาลไทย-ข่าวทำเนียบรัฐบาล-นายกรัฐมนตรีชื่นชมการดำเนินงานกลุ่มผ้าทอมือพื้นเมือง บ้านนาคำไฮ จังหวัดหนองบัวลำภู
วันพฤหัสบดีที่ 22 มีนาคม 2561
นายกรัฐมนตรีชื่นชมการดําเนินงานกลุ่มผ้าทอมือพื้นเมือง บ้านนาคําไฮ จังหวัดหนองบัวลําภู
นายกรัฐมนตรีชื่นชมการดําเนินงานกลุ่มผ้าทอมือพื้นเมือง บ้านนาคําไฮ จังหวัดหนองบัวลําภู
วันนี้ (22 มีนาคม 2561) เวลา 13.40 น. ณ บ้านนาคําไฮ ตําบล นาคําไฮ อําเภอเมือง จังหวัดหนองบัวลําภู พลเอก ประยุทธ์ จันทร์โอชา นายกรัฐมนตรีและคณะ เยี่ยมชมการดําเนินงานกลุ่มทอผ้าพื้นเมืองบ้านนาคําไฮและกระบวนการผลิตผ้าพื้นเมือง ผลิตภัณฑ์หัตถกรรม และสินค้า OTOP โดยผู้นําชุมชนขับร้องเพลงพื้นเมือง และอวยพรนายกรัฐมนตรี เนื่องในวันคล้ายวันเกิดนายกรัฐมนตรี ขอให้นายกรัฐมนตรีมีสุขภาพแข็งแรง และประสบความสําเร็จ พร้อมตัวแทนชาวบ้านผูกข้อมือต้อนรับนายกรัฐมนตรีและคณะในโอกาสนี้ด้วย ซึ่งนายกรัฐมนตรีขอบคุณและกล่าวว่าการผูกข้อมือก็เหมือนการผูกใจไว้ด้วยกัน
นายกรัฐมนตรีได้กล่าวชื่นชมชาวบ้านนาคําไฮที่มีการรวมกลุ่มสร้างรายได้ ที่ใช้ภูมิปัญญาท้องถิ่น พร้อมกับแนะให้มีการยกระดับสินค้าผ้าทอ โดยเพิ่มเรื่องราว (story) สินค้าและศึกษาช่องทางตลาด เพื่อให้มีการจัดจําหน่ายที่หลากหลายด้วย
อนึ่ง กลุ่มทอผ้าพื้นเมืองบ้านนาคําไฮ ภายใต้แบรนด์ “เทวาผ้าไทย” เป็นการรวมกลุ่มของประชาชนในพื้นที่ เริ่มก่อตั้งเมื่อปี 2557 โดยพัฒนาต่อยอดผลิตภัณฑ์โดยใช้นวัตกรรมใหม่ ๆ มาผสมผสานในชิ้นงาน เช่น “ผ้าขิดสองหน้า” ซึ่งเป็นแห่งแรกที่มีการผลิตผ้าขิดสองหน้า และ “ผ้าหมักน้ําข้าวผัวหลง” มุ่งเน้นสร้างความเป็นเอกลักษณ์ให้กับผลิตภัณฑ์ของกลุ่ม โดยนําน้ําซาวข้าวผัวหลงมาใช้สําหรับการหมักเส้นใยก่อนนําไปทอ ปรากฏว่าผลิตภัณฑ์ของกลุ่มมีความสวยงาม นุ่มลื่นเมื่อสวมใส่ และไม่มีสารตกค้าง จนผลิตภัณฑ์ได้รับการยอมรับทั้งตลาดต่างจังหวัด รวมทั้งมีโอกาสทางการตลาดในประเทศเพื่อนบ้าน ได้แก่ ประเทศลาว พม่า กัมพูชา ญี่ปุ่น และแถบทวีปยุโรปด้วย ปัจจุบันกลุ่มฯ มีสมาชิก จํานวน 60 คน ผลิตภัณฑ์ที่ผ่านการคัดสรรสุดยอด OTOP เมื่อปี พ.ศ.2559 คือ “ผ้าไหมมัดหมี่” ได้ระดับ 5 ดาว
------------------
สํานักโฆษก
รัฐบาลไทย-ข่าวทำเนียบรัฐบาล-พลเอก ประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี ลงพื้นที่พบปะประชาชนและติดตามงานนโยบายของรัฐบาลและตรวจเยี่ยมการปฏิบัติงานของส่วนราชการ ณ บริเวณสะพานข้าว 9 เพื่อสุข
วันศุกร์ที่ 19 มกราคม 2561
พลเอก ประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี ลงพื้นที่พบปะประชาชนและติดตามงานนโยบายของรัฐบาลและตรวจเยี่ยมการปฏิบัติงานของส่วนราชการ ณ บริเวณสะพานข้าว 9 เพื่อสุข
พลเอก ประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี ลงพื้นที่พบปะประชาชนและติดตามงานนโยบายของรัฐบาลและตรวจเยี่ยมการปฏิบัติงานของส่วนราชการ ณ บริเวณสะพานข้าว 9 เพื่อสุข
วันที่ 17 มกราคม 2561 พลเอก ประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี ลงพื้นที่พบปะประชาชนและติดตามงานนโยบายของรัฐบาลและตรวจเยี่ยมการปฏิบัติงานของส่วนราชการ ณ บริเวณสะพานข้าว 9 เพื่อสุข,ตลาดชุมชนคุณธรรมน้อมนําหลักปรัชญาเศรษฐกิจพอเพียงต้นแบบ ชุมชนผาบ่อง ศูนย์วัฒนธรรมเฉลิมราช พิพิธภัณฑ์พื้นบ้าน และวัดพระธาตุดอยกองมู จ.แม่ฮ่องสอน โดยในส่วนของกระทรวงวัฒนธรรม มีนายกฤษศญพงษ์ ศิริ ปลัดกระทรวงวัฒนธรรม นางพิมพ์ระวี วัฒนวรางกูร อธิบดีกรมส่งเสริมวัฒนธรรม นางสุนันทา มิตรงาม ผู้ตรวจราชการกระทรวงวัฒนธรรม ข้าราชการ และเจ้าหน้าที่ที่เกี่ยวข้องให้การต้อนรับ
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมจัดงาน “เทศกาลโคนมแห่งชาติ ปี 2561” ระหว่างวันที่ 30 ม.ค. – 5 ก.พ. 61 ณ บริเวณเชิงเขาตาแป้น อ.มวกเหล็ก จ.สระบุรี
วันพฤหัสบดีที่ 18 มกราคม 2561
กระทรวงเกษตรฯ เตรียมจัดงาน “เทศกาลโคนมแห่งชาติ ปี 2561” ระหว่างวันที่ 30 ม.ค. – 5 ก.พ. 61 ณ บริเวณเชิงเขาตาแป้น อ.มวกเหล็ก จ.สระบุรี
กระทรวงเกษตรฯ เตรียมจัดงาน “เทศกาลโคนมแห่งชาติ ปี 2561” ระหว่างวันที่ 30 ม.ค. – 5 ก.พ. 61 ณ บริเวณเชิงเขาตาแป้น อ.มวกเหล็ก จ.สระบุรี ชูแนวคิด “สืบสาน รักษา ต่อยอดโคนมอาชีพพระราชทาน สู่โคนมไทย 4.0”
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังแถลงข่าวการจัดงาน “เทศกาลโคนมแห่งชาติ ปี 2561” ณ กระทรวงเกษตรและสหกรณ์ ว่า กระทรวงเกษตรและสหกรณ์ โดยองค์การส่งเสริมกิจการโคนมแห่งประเทศไทย (อ.ส.ค.) เตรียมจัดงาน “เทศกาลโคนมแห่งชาติ ปี 2561” ที่จะจัดขึ้นระหว่างวันที่ 30 มกราคม – 5 กุมภาพันธ์ 2561 ณ บริเวณเชิงเขาตาแป้น อําเภอมวกเหล็ก จังหวัดสระบุรี เพื่อน้อมรําลึกถึงพระมหากรุณาธิคุณของพระบาทสมเด็จพระเจ้าอยู่หัวฯ รัชกาลที่ 9 ที่พระราชทานอาชีพการเลี้ยงโคนมให้แก่ปวงชนชาวไทยและแสดงความก้าวหน้าของวิทยาการด้านการเลี้ยงโคนมและอุตสาหกรรมโคนมของประเทศ โดยเมื่อวันที่ 16 มกราคม 2505 พระบาทสมเด็จพระปรมินทรมหาภูมิพลอดุลยเดช รัชกาลที่ 9 พร้อมด้วยพระเจ้าเฟรเดอริคที่ 9 แห่งประเทศเดนมาร์ก ได้เสด็จเปิดฟาร์มโคนม ณ อําเภอมวกเหล็ก จังหวัดสระบุรี จากนั้นคณะรัฐมนตรีได้กําหนดให้วันที่ 17 มกราคม ของทุกปี เป็นวันโคนมแห่งชาติ จึงถือเป็นวันสําคัญยิ่งต่ออาชีพการเลี้ยงโคนมในประเทศไทย
ทั้งนี้ กระทรวงเกษตรและสหกรณ์ได้มีการคาดการณ์ปริมาณผลผลิต การตลาด และแนวโน้มปี 2561 โดยคาดว่าจะมีปริมาณผลผลิตน้ํานมดิบเพิ่มขึ้น 12% เป็น 1,341 ตัน มีการนําเข้า นม และผลิตภัณฑ์ขยายตัวเพิ่มขึ้นกว่า 3% และมีการส่งออก นม และผลิตภัณฑ์ขยายตัวเพิ่มขึ้นกว่า 5% ซึ่งกระทรวงเกษตรฯ มีแนวทางในการบริหารจัดการในเรื่องการลดต้นทุน เพิ่มศักยภาพการผลิตด้วยพืชอาหารสัตว์ TMR การปรับโครงสร้างการผลิต จัดทําฟาร์มการเลี้ยงโคนมเพื่อเพิ่มประสิทธิภาพ ทั้งขนาดและเครื่องจักรกล และการควบคุมคุณภาพน้ํานมดิบระดับฟาร์ม และศูนย์รวบรวมนม เพื่อเพิ่มศักยภาพการแข่งขันต่อไป
ด้านนายณรงค์ฤทธิ์ วงศ์สุวรรณ ผู้อํานวยการองค์การส่งเสริมกิจการโคนมแห่งประเทศไทย (อ.ส.ค.) กล่าวเพิ่มเติมว่า ปัจจุบันอุตสาหกรรมนมไทยได้ก้าวหน้าไปมาก โดยในส่วนของ อ.ส.ค. ได้มีนโยบายยกระดับความสามารถของบุคลากรเพื่อเพิ่มขีดความสามารถในการแข่งขันอย่างต่อเนื่อง โดยมุ่งพัฒนาศักยภาพบุคลากรทุกระดับตั้งแต่ระดับผู้บริหารและพนักงานให้มีความรู้ความเข้าใจเกี่ยวกับกลยุทธ์การสร้างแบรนด์ (Brand) และการสื่อสารแบรนด์ให้ชัดเจนมากยิ่งขึ้น เพื่อให้สามารถสร้างแบรนด์นมไทย-เดนมาร์คให้เป็นที่ยอมรับและครองใจผู้บริโภคอย่างยั่งยืน
สําหรับกิจกรรมภายในงาน ประกอบด้วย การจัดนิทรรศการและสัมมนาวิชาการภายใต้ Theme นิทรรศการ “สืบสาน รักษา ต่อยอดโคนมอาชีพพระราชทาน สู่โคนมไทย 4.0” การจัดกิจกรรมการประกวดโคนม ครั้งที่ 35 เพื่อแสดงความสามารถในการปรับปรุงพันธุ์โคนม และแสดงศักยภาพในการให้ผลผลิตน้ํานมดิบของโคนมไทยจากเกษตรกรไทย การจัดกิจกรรมประกวดแผนสื่อสารการตลาด “นมแห่งชาติเพื่อให้นักศึกษา ได้แสดงความคิดสร้างสรรค์ทางด้านการสื่อสารแบรนด์ เพื่อสร้างการรับรู้และทําให้เกิดการยอมรับกับนมไทย-เดนมาร์ค พร้อมกับการยกระดับนมไทย-เดนมาร์ค ให้เป็นนมแห่งชาติในปี 2561 นี้
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ยธ. หารือหน่วยงานที่เกี่ยวข้อง เตรียมความพร้อม  ร่างพระราชบัญญัติห้ามเรียกดอกเบี้ยเกินอัตรา พ.ศ. ....
วันพฤหัสบดีที่ 15 ธันวาคม 2559
ยธ. หารือหน่วยงานที่เกี่ยวข้อง เตรียมความพร้อม  ร่างพระราชบัญญัติห้ามเรียกดอกเบี้ยเกินอัตรา พ.ศ. ....
พันตํารวจเอก ดุษฎี อารยวุฒิ รองปลัดกระทรวงยุติธรรม เป็นประธานการประชุมเพื่อหารือเตรียมความพร้อมร่างพระราชบัญญัติห้ามเรียกดอกเบี้ยเกินอัตรา พ.ศ. .... ครั้งที่ ๑/๒๕๕๙
เมื่อวันพฤหัสบดีที่ ๑๕ ธันวาคม ๒๕๕๙ เวลา ๑๓.๐๐ น.
พันตํารวจเอก ดุษฎี อารยวุฒิ รองปลัดกระทรวงยุติธรรม
เป็นประธานการประชุมเพื่อหารือเตรียมความพร้อมร่างพระราชบัญญัติห้ามเรียกดอกเบี้ยเกินอัตรา พ.ศ. ....
ครั้งที่ ๑/๒๕๕๙
เพื่อเตรียมความพร้อมในด้านการบังคับใช้กฎหมาย ในการคุ้มครองสิทธิประชาชนไม่ให้ถูกละเมิด
และถูกเอารัดเอาเปรียบจากการเก็บดอกเบี้ยเกินกว่าอัตราที่กฎหมายกําหนด
รวมทั้งการเผยแพร่กฎหมายให้หน่วยงาน องค์กร ภาคธุรกิจเอกชนที่เกี่ยวข้องและประชาชนทั่วไป
ได้รับทราบอย่างทั่วถึง
โดยมีพันตํารวจโท วิชัย สุวรรณประเสริฐ ผู้เชี่ยวชาญเฉพาะด้านคดีพิเศษ
และเลขานุการศูนย์ช่วยเหลือลูกหนี้และประชาชนที่ไม่ได้รับความเป็นธรรม กระทรวงยุติธรรม
และผู้แทนจากหน่วยต่างๆ ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-สธ. ขอความร่วมมือผู้ประกอบการทั้งรัฐและเอกชน ที่สาธารณะ แหล่งท่องเที่ยวใส่ใจให้บริการส้วมสะอาดได้มาตรฐาน
วันศุกร์ที่ 7 เมษายน 2560
สธ. ขอความร่วมมือผู้ประกอบการทั้งรัฐและเอกชน ที่สาธารณะ แหล่งท่องเที่ยวใส่ใจให้บริการส้วมสะอาดได้มาตรฐาน
กระทรวงสาธารณสุขขอความร่วมมือผู้ประกอบการ ทั้งรัฐ เอกชนใส่ใจให้บริการส้วมสะอาดได้มาตรฐานโดยเฉพาะช่วงท่องเที่ยวเทศกาลสงกรานต์เพื่อประชาชนและนักท่องเที่ยวได้ใช้บริการส้วมสาธารณะอย่างมีความสุขชวนเจ้าของสถานที่สาธารณะต่างๆทั่วประเทศร่วมกิจกรรม
วันนี้ (7เมษายน2560)ที่กระทรวงสาธารณสุข แพทย์หญิงมยุรา กุสุมภ์ ที่ปรึกษารัฐมนตรีว่าการกระทรวงสาธารณสุข พร้อมด้วยนายแพทย์วชิระ เพ็งจันทร์ อธิบดีกรมอนามัยแถลงข่าว“เที่ยวสงกรานต์สุขใจ สาธารณสุขห่วงใย ใส่ใจส้วมสะอาด”เพื่อให้คนไทยได้ใช้ส้วมที่สะอาด ปลอดภัยและห่างไกลโรค
แพทย์หญิงมยุรา กล่าวว่า ในช่วงเทศกาลสงกรานต์เป็นวันหยุดยาวจะมีประชาชนเดินทางกลับภูมิลําเนาและเดินทางท่องเที่ยวตามสถานที่ต่างๆ ทั่วประเทศ ผู้ประกอบการ หน่วยงานทั้งภาครัฐและเอกชน ตลอดจนแหล่งท่องเที่ยว และสถานที่สาธารณะต่างๆ ควรใส่ใจในการให้บริการห้องส้วมที่สะอาด ได้มาตรฐานHAS (Health, Accessibility, Safety)คือ สะอาด เพียงพอและปลอดภัย ในสถานที่ต่างๆ ๑๒ กลุ่มเป้าหมายเช่นแหล่งท่องเที่ยว โรงพยาบาล ปั๊มน้ํามันสถานีขนส่ง ตลาดสด เพื่อสุขอนามัยของผู้มาใช้บริการและถือเป็นโอกาสที่ดีที่ทุกหน่วยงานเห็นความสําคัญและพร้อมใจร่วมกันสร้างสิ่งที่ดีงามในวันปีใหม่ไทย เป็นการอํานวยความสะดวกความปลอดภัยให้แก่ประชาชนและนักท่องเที่ยว ผู้เดินทางได้ใช้บริการส้วมสาธารณะอย่างมีความสุข และเป็นการส่งเสริมภาพลักษณ์ที่ดีของประเทศอีกด้วย
และในปีนี้กระทรวงสาธารณสุขส่งเสริมให้โรงพยาบาลในสังกัด มีการพัฒนาอนามัยสิ่งแวดล้อมให้ได้ตามเกณฑ์GREEN & CLEAN Hospitalซึ่งช่วยส่งเสริมให้ส้วมได้มาตรฐาน สะอาด เพียงพอ ปลอดภัย (HAS)โดยในปี2559ส้วมในโรงพยาบาลในสังกัดกระทรวงสาธารณสุขผ่านมาตรฐานHASร้อยละ99.09และส้วมในโรงพยาบาลส่งเสริมสุขภาพตําบล ผ่านมาตรฐานHASร้อยละ85.33
จากการสํารวจของกรมอนามัย ปี ๒๕๕๘ พบว่า ส้วมสาธารณะที่ประชาชนเลือกใช้บริการมากที่สุด ๓ อันดับแรก คือ ห้างสรรพสินค้า ร้อยละ ๘๖.๖๔ ปั๊มน้ํามันร้อยละ ๗๓.๐๙ และแหล่งท่องเที่ยวร้อยละ ๕๘.๖๖ นอกจากนี้กระทรวงสาธารณสุขได้พัฒนาส้วมสาธารณะและมีการคัดเลือกสุดยอดส้วมแห่งปี ตั้งแต่ปี2548เป็นต้นมา โดยมีแหล่งท่องเที่ยวและโรงพยาบาลที่เป็นสุดยอดส้วมระดับประเทศ เช่น สถาบันคชบาลแห่งชาติ (ศูนย์อนุรักษ์ช้างไทย) อําเภอห้างฉัตร จังหวัดลําปาง อุทยานแห่งชาติตาดโตน อําเภอเมืองชัยภูมิ จังหวัดชัยภูมิ
อย่างไรก็ตาม กระทรวงสาธารณสุขขอเชิญชวนผู้ประกอบการ เจ้าของสถานที่สาธารณะต่างๆ ทั่วประเทศร่วมกิจกรรม ล้างส้วมพร้อมกัน...รับวันสงกรานต์ โดยเน้นการทําความสะอาดใน 7 จุดเสี่ยง ได้แก่ บริเวณพื้นห้องส้วม ที่รองนั่งโถส้วม ที่จับสายฉีดชําระ ที่กดโถส้วม ที่กดโถปัสสาวะ ก๊อกน้ําที่อ่างล้างมือ กลอนประตูหรือลูกบิด เพื่อลดการแพร่กระจายของเชื้อโรค ลดการเจ็บป่วย และส่งเสริม สื่อสารให้ประชาชนเข้าใจและปรับเปลี่ยนพฤติกรรมการใช้ส้วมอย่างถูกวิธี
รัฐบาลไทย-ข่าวทำเนียบรัฐบาล-Startup ไทย เตรียมเฮ รมว.ดีอีเอส ชักชวน Amazon Web Services ร่วมสนับสนุน Startup ไทย
วันศุกร์ที่ 24 มกราคม 2563
Startup ไทย เตรียมเฮ รมว.ดีอีเอส ชักชวน Amazon Web Services ร่วมสนับสนุน Startup ไทย
Startup ไทย เตรียมเฮ รมว.ดีอีเอส ชักชวน Amazon Web Services ร่วมสนับสนุน Startup ไทย
นายพุทธิพงษ์ ปุณณกัณต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) และคณะฯ ได้เดินทางเข้าหารือความร่วมมือกับผู้บริหารระดับสูงของ Amazon Web Services (AWS) ณ สํานักงาน ใหญ่ Amazon Seattle สําหรับ AWS มีความถนัดในเรื่องระบบ cloud ซึ่งมีระบบสนับสนุนหลายระบบ รวมถึง e-commerce ของ Amazon เองและยังมีบริการเรื่องระบบความปลอดภัยของข้อมูล และมีโครงการพัฒนา startup ด้วย
“ซึ่งผมเห็นว่า Amazon มีโอกาสมากในไทย เพราะเป็นบริษัทที่ startup ในไทยรู้จักเป็นอย่างดี ผมจึง ชักชวนให้ AWS มาทํากิจกรรมเพิ่มขึ้นในประเทศไทย และสนับสนุนประเทศไทยมากขึ้น ซึ่งต่อไปจะเห็นความร่วมมือระหว่าง depa และ AWS มากขึ้น จะมีกิจกรรมแลกเปลี่ยนระหว่าง startup และผู้เชี่ยวชาญ เพื่อสร้างเครือข่าย startup ไทยและอเมริกา จะมีการจัดกิจกรรมในประเทศไทยมากขึ้น รวมไปถึงการขายใน launch pad ซึ่งเป็น platform ขายสินค้าที่เป็นนวัตกรรมของ startup บน amazon.com เป็นประโยชน์อย่างมากในการยกระดับ startup ไทยสู่สากล” รมว.ดีอีเอส กล่าว
*****************
รัฐบาลไทย-ข่าวทำเนียบรัฐบาล-มาตรการเยียวยาสำหรับกลุ่มแรงงานที่อยู่ในระบบประกันสังคม / ผู้มีรายได้ประจำ
วันพุธที่ 25 มีนาคม 2563
มาตรการเยียวยาสําหรับกลุ่มแรงงานที่อยู่ในระบบประกันสังคม / ผู้มีรายได้ประจํา
มาตรการเพื่อรองรับผลกระทบที่สืบเนื่องจากการแพร่ระบาดของโรคติดต่อเชื้อไวรัสโคโรนา 2019 ด้านการบรรเทาผลกระทบทางเศรษฐกิจสําหรับแต่ละกลุ่มเป้าหมาย